
URBROJ: 238-2-03-24-02
Bistra, 19.01.2024.

Na temelju članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN br. 26/15), članka 2. Programa socijalne skrbi i zdravstvene zaštite za 2023. godinu (Službeni glasnik Općine Bistra 14/22), članka 12. Pravilnika o financiranju javnih potreba Općine Bistra, (Službeni glasnik Općine Bistra br. 3/16) i članka 46. Statuta Općine Bistra (Službeni glasnik Općine Bistra br. 2/21), načelnik Općine Bistra objavljuje

Javni natječaj za financiranje udruga u području socijalne skrbi i zdravstvene zaštite  za 2024. godinu

(1) Općina Bistra poziva udruge koje su programski usmjerene na rad u području socijalne skrbi i zdravstvene zaštite da podnesu prijavu za ostvarivanje financijske podrške programima/projektima u 2024. godini. 

(2) Udruge sukladno ovom Javnom natječaju mogu podnijeti prijavu za:

A) financijsku podršku programu/projektu koji doprinosi promicanju socijalne skrbi i zdravstvene zaštite
(3) Prioritetna područja ovog Natječaja obuhvaćaju poticanje programa, projekata i aktivnosti koje doprinose: 
· promicanje socijalne skrbi
· promicanje zdravstvene zaštite

(4) Ukupno planirana vrijednost Javnog natječaja je 12.400,00 €.

Iznos financiranja koji se može zatražiti i ugovoriti po pojedinom programu/projektu je od 500,00 eura do najviše 2.5000,00 eura, a planira se ugovoriti dodjela financijskih sredstava za okvirno 5 programa i projekata.

(5) Rok za podnošenje prijava je 30 dana, a završava 19.02.2024. godine u 12:00 sati.

(6) Svaka udruga u okviru ovog Javnog natječaja može podnijeti najviše jednu prijavu i to jednu prijavu za  jedan program ili projekat udruge uz pripadajuće troškove redovne djelatnosti  za financijsku podršku za razdoblje provedbe do 31.12.2024. godine. Ista udruga može biti partner na više programa/projekata unutar definiranih područja u članku 3. Javnog natječaja. 

(7) Mjerila koja udruge moraju ispunjavati, dokumentacija koja se prilaže, ostvarivanje prednosti u financiranju i prihvatljivi prijavitelji detaljno su opisani u Uputama za prijavitelje.

(8) Prijave se dostavljaju isključivo na propisanim obrascima, koji su zajedno s Uputama za prijavitelje, dostupni na mrežnim stranicama Općine Bistra: www.bistra.hr

Prijava se podnosi preporučeno poštom ili osobno (predaja na  urudžbeni zapisnik) u zatvorenoj omotnici na sljedeću adresu:
Općina Bistra
Bistranska 98, Poljanica Bistranska, 10298 Donja Bistra
uz napomenu na omotnici:
 „NE OTVARATI - Javni natječaj za financiranje udruga u području socijalne skrbi i zdravstvene zaštite za 2024. godinu“
Prijava se može predati i elektroničkim putem na adresu elektoničke pošte opcina-bistra@bistra.hr
Podnositelji prijave koja se podnosi elektroničkim putem na zahtjev davatelja financijskih sredstava su dužni istome na uvid dostaviti svu potrebnu izvornu dokumentaciju i obvezne priloge u izvorniku.

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom provedbe Javnog natječaja detaljno su opisani u Uputama za prijavitelje.  

Razmatrat će se samo pravodobno dostavljene prijave koje u cijelosti zadovoljavaju propisane uvjete ovog Javnog natječaja.

Ukoliko Udruga ima potrebu za korištenje Društvenog prostora u vlasništvu Općine Bistra dužna je popuniti obrazac o dodjeli prostora na korištenje. Odluko o korištenju prostora donosi Općinski načelnik.  Prava i obveze regulirat će se posebnim ugovorom.

(9) Sva pitanja vezana uz ovaj Javni natječaj mogu se postaviti nadležnom upravnom odjelu, elektroničkim putem, slanjem upita na adresu elektronske pošte: nikolina.coha.godec@bistra.hr, ivana.coha.kontrec@bistra.hr


DATUM OBJAVE: 19.01.2024.

